section_heading: Radnja
paragraph_text: Skoro prazan grad uskoro posjećuju pobunjenici koji zahtijevaju da im Jeronimo posluži kao baza. Allie i njegova obitelj ih prihvaćaju dok Allie cijelo vrijeme smišlja plan kako ih se riješiti. Odlučan u tome da ih smrzne, Allie ih smješta u ogroman stroj, a nakon toga kaže Charlieju da se popne na krov i zatvori ga kako pobunjenici ne bi imali gdje pobjeći. Nakon što zapali vatru, pobunjenici u panici pokušavaju pucnjavom proći kroz veliki stroj, ali ta pucnjava na Alliein užas stvori veliku eksploziju koja u potpunosti uništi ne samo stroj, već i kompletan Jeronimo. Ono što je još gore, zbog eksplozije se zagadila i rijeka koja se nalazi u blizini pa obitelj više ne može ostati tu živjeti.